Segja viðbrögð Trump við ræðu fallins hermanns mjög óviðeigandi Khan-hjónin ávörpuðu landsþing Demókrataflokksins fyrr í vikunni . Vísir / AFP Viðbrögð Donald Trump , forsetaframbjóðanda repúblikana í Bandaríkjunum , við ræður föður fallins hermanns á landsþingi Demokrataflokksins hafa vakið hörð viðbrögð . Í ávarpi á síðasta degi landsþingsins á fimmtudag ávarpaði Khizr Khan , faðir Humayun Khan sem féll 27 ára gamall í Írak árið 2004 , þingið og sagði Trump ekki hafa fórnað neinu fyrir land sitt . En eins og kunnugt er hefur Trump meðal annars lýst yfir að hann vilji meina öllum múslimum að koma til Bandaríkjanna . Eiginkona Khizr Khan stóð við hlið hans á sviðinu þegar hann flutti ávarp sitt en tók ekki til máls . Trump hefur nú svarað þessum ásökunum í viðtali við ABC sem birt verður í dag og segist víst hafa fórnað miklu fyrir land sitt með því að skapa tugþúsundir starfa . Hann gerði síðan grín að eiginkonunni Ghazala Khan og sagði : „ Ef þið horfið á konuna hans , hún stendur bara þarna . Hún hafði ekkert að segja , kannski var henni ekki leyft að tala , “ sagði Trump í viðtalinu . Tim Kaine , varaforsetaefni Hillary Clinton , segir ummæli Trump óviðeigandi . Hann hafi reynt að gera skrípaleik úr harmi foreldranna . Það sýni eina ferðina enn að Trump hafi ekki skapferli til að gegna forsetaembættinu . Ef menn geti ekki sýnt meiri samúð en þetta sé ólíklegt aðþeir geti lært það . Kosningaskrifstofa Trump gaf út yfirlýsingu í gær þar sem segir að Humayun Khan hafi fallið sem hetja fyrir land og fórnað lífi sínu til að verja Bandaríkin . Hin raunverulegi vandi séu öfgafullir íslamistar sem hafi drepið hann og tilraunir þeirra til að koma til Bandaríkjanna til að skaða Bandaríkjamenn . Khan lést af völdum bílsprengju íÍrak árið 2004 . Lítið sem ekkert nýtt kom fram í umræðunni .